Passer domesticus

O gurrión de canalera Chesús de Mostolay: EL SOMONTANÉS Diccionario de voces y expresiones, Albama Literaria, 2022,  ISBN 978-84-09-41341-6, p. 404 u simplament gurrión BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 CORONAS CABRERO, Mariano, Vocabulario aragonés de Labuerda-A Buerda (Sobrarbe); Xordica Editorial. Zaragoza, 2007. ISBN 978-84-96457-23-2 VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-89862-35-7Con as variants gurión, urión y burión ( L., 1758) ye un au paseriforme (un paixaro) de a familia Passeridae, de a cual en ye a especie tipo, natural d'Eurasia y bels enclaus en a costa mediterrania africana, amplament distribuida en os cinco continents como consecuencia d'haber estau introducida por l'hombre. Tamién se conoixe como pardal u torodán.

Descripción
O gurrión fa d'entre 13 y 18 cm de lonchitut, dende a punta d'o pico dica la coda, con una lonchitut tipica de bels 16 cm. Tiene un aspecto mas robusto que belatras paseriformes, con as patas fuertes y o pico conico y poderoso, de color mas fusco-musco en os masclos adultos, mientres que ye de color clara u carne en as fembras y en os chóvens. Pesa d'entre 27 y 40 gramos.

O plumache ye de color marrón, con a napa d'as alas de color mas viva que a resta d'o cuerpo y con piquetas negras, y a reversa de color grisenca. Os masclos, ademés, tienen una faixa grisa que les ocupa a parte superior de a cabeza, y una barba negra que les baixa por o papo y s'estendilla por a base d'o pico y a redol d'os uellos.

As alas son curtas y robustas, y cuan vola as bate a intervalos -caracteristica prou comuna d'entre as paseriformes-. S'alimenta principalment de simients, pero s'ha tornau una especie comensal con o ser humano y oportunista, de traza que no ye raro veyer-la alimentar-se con prenso ta os ganaus, restas de l'alimentación humana u belatros productos de refús en as arias humanizadas.

Nidificación

Os gurrions son aus tipicas de zonas humanizadas y, en estando tan frecuents en as villas y lugars, se'n troba pocos en a naturaleza. Manimenos, precisament por ista preferencia suya, meten os niedos en os puestos humanizaus (y encara en as viviendas), por o que no ye mica raro tener-ne en bel forato en a casa u debaixo un volader en o lenau.

Os gurrions son conoixius por a pidoliera que fan cuan son en a epoca reproductiva, que gosa comenzar en febrero u marzo y se prolarga dica setiembre. En tot iste tiempo, pueden apuyar cualques cobadas, que gosan estar d'entre 3 y 6 polletz.

Sobre a rudiosa nidificación de os gurrions, existe un dito que relaciona o prencipio de l'actividat reproductora d'istes animals con l'arribada de a primavera:

Imáchens

Notas

Referencias

Vinclos externos

Categoría:Aus presents en Aragón
Categoría:Fauna d'Asia
Categoría:Fauna d'Africa
Categoría:Fauna d'America
Categoría:Fauna d'Europa
Categoría:Fauna d'Andorra
Categoría:Fauna d'Australia
Categoría:Fauna de Nueva Zelanda
Categoría:Taxons nombraus por Carl Linnaeus